rejauldu/bengali-wikipedia huggingface dataset:
স্যান ডিয়েগো (San Diego; () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের একটি নগরী। এটি ক্যালিফোর্নিয়ার দক্ষিণভাগে, লস অ্যাঞ্জেলেস নগরী থেকে ১২০ মাইল দক্ষিণে, প্রশান্ত মহাসাগরের উপকূলে ও মেক্সিকো-যুক্তরাষ্ট্র সীমান্ত ঘেঁষে অবস্থিত। ২০২০ খ্রিস্টাব্দে নগরীটির জনসংখ্যা ছিল ১৩ লক্ষ ৮৬ হাজারের কিছু বেশি; জনসংখ্যার বিচারে এটি ক্যালিফোর্নিয়ার ২য় বৃহত্তম (লস অ্যাঞ্জেলেসের পরেই) এবং সমগ্র মার্কিন যুক্তরাষ্ট্রের  ৮ম বৃহত্তম নগরী। নগরীটি মার্কিন যুক্তরাষ্ট্রের ৫ম সর্বোচ্চ জনবহুল কাউন্টি (২০১৯ খ্রিস্টাব্দের হিসাবে ৩৩ লক্ষ ৩৮ হাজার অধিবাসীবিশিষ্ট) স্যান ডিয়েগো কাউন্টির প্রশাসনিক কেন্দ্র।  স্যান ডিয়েগো নগরীটি বেশ কিছু কারণে সুখ্যাত, যাদের মধ্যে রয়েছে বছরব্যাপী মৃদু জলবায়ু, প্রাকৃতিক গভীর জলের পোতাশ্রয়, বিস্তৃত সমুদ্র সৈকত, বিশাল বিশাল নগর উদ্যান, মার্কিন নৌবাহিনী ও মেরিন কোরের সাথে দীর্ঘকালীন সংশ্লিষ্টতা। ইউনিভার্সিটি অব ক্যালিফোর্নিয়া, স্যান ডিয়েগো (ইউসিএসডি) এবং ইউসিএসডি মেডিক্যাল সেন্টারের সহায়তায়  সাম্প্রতিককালে এই অঞ্চলটি একটি স্বাস্থ্যসেবা ও জৈবপ্রযুক্তি গবেষণা কেন্দ্র হিসেবে উদয়লাভ করেছে।  স্যান ডিয়েগো এখন যেখানে অবস্থিত, সেখানে ঐতিহাসিকভাবে কুমেইয়াই নামক আদিবাসী আমেরিকীয় জাতির বাস ছিল। মার্কিন যুক্তরাষ্ট্রের পশ্চিম উপকূলের প্রথম যে স্থানটিতে ইউরোপীয়রা ভ্রমণ করে ও বসতি স্থাপন করে, তা ছিল এই স্যান ডিয়েগো; তাই এটিকে প্রায়শই "ক্যালিফোর্নিয়ার জন্মস্থান" হিসেবে উল্লেখ করা হয়। ১৫৪২ খ্রিস্টাব্দে স্পেনীয় নাবিক হুয়ান রোদ্রিগেজ কাব্রিইয়ো স্পেনের জন্য এলাকাটি দাবী করেন, ফলে এর দুইশত বছর পরে এখানে স্পেনের আলতা কালিফোর্নিয়া উপনিবেশটির গোড়াপত্তন স্থাপিত হয়। ১৭৬৯ সালে এখানে স্থাপিত প্রেসিদিও দে সান দিয়েগো এবং মিসিওন সান দিয়েগো দে আলকালা ছিল বর্তমান ক্যালিফোর্নিয়া রাজ্যের প্রথম ইউরোপীয় বসতি। ১৮২১ সালে স্যান ডিয়েগো নবঘোষিত প্রথম মেক্সিকান সাম্রাজ্যের একটি অংশে পরিণত হয়, যা দুই বছর পরে সংস্কারলাভ করে মেক্সিকান প্রজাতন্ত্রে রূপান্তরিত হয়। ১৮৪৮ সালে মেক্সিকান-মার্কিন যুদ্ধশেষে ক্যালিফোর্নিয়া মার্কিন যুক্তরাষ্ট্রের অংশে পরিণত হয় এবং ১৮৫০ সালে ক্যালিফোর্নিয়াকে মার্কিন যুক্তরাষ্ট্রের একটি অঙ্গরাজ্যের মর্যাদা দান করা হয়।  স্যান ডিয়েগোর প্রধান অর্থনৈতিক চালিকাশক্তি হল মার্কিন সামরিক ও প্রতিরক্ষা কর্মকাণ্ড, পর্যটন, আন্তর্জাতিক বাণিজ্য, গবেষণা ও শিল্পোৎপাদন। নগরীটি স্যান ডিয়েগো-তিহুয়ানা পৌরপুঞ্জের হৃৎকেন্দ্র, যা কিনা পশ্চিম গোলার্ধের দ্বিতীয় বৃহত্তম আন্তঃসীমান্ত মহানগর এলাকা (ডেট্রয়েট-উইন্ডসরের পরে)। এই পৌরপুঞ্জটিতে অর্ধকোটির বেশি লোকের বাস। স্যান ডিয়েগো ও তিহুয়ানার মধ্যবর্তী সীমান্ত পারাপারটি (সান ইসিদ্রো প্রবেশদ্বার) বিশ্বের চতুর্থ ব্যস্ততম স্থলসীমান্ত পারাপার পথ। নগরীর মূল বিমানবন্দরটি স্যান ডিয়েগো আন্তর্জাতিক বিমানবন্দর বিশ্বের ব্যস্ততম এক-ধাবনপথবিশিষ্ট (সিংগল রানওয়ে) বিমানবন্দর।   তথ্যসূত্র  বিষয়শ্রেণী:ক্যালিফোর্নিয়া বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:ক্যালিফোর্নিয়ার কাউন্টি আসন বিষয়শ্রেণী:ক্যালিফোর্নিয়ার জনবহুল উপকূলীয় স্থান
__NOTOC__ ১৮৭৯ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন  ১ এপ্রিল - লর্ড লিটন কর্তৃক ব্রিটিশ ভারতের অভ্যন্তরীণ কাস্টমস লাইন বিলুপ্ত ঘোষণা করা হয়।   জুলাই-সেপ্টেম্বর    অক্টোবর-ডিসেম্বর    অস্ট্রিয়া-হাংগেরি ও বিসমার্কের নেতৃত্বাধীন জার্মানির মধ্যে দ্বৈত মৈত্রীচুক্তি সম্পাদিত হয়।   জন্ম    জানুয়ারি-মার্চ   ১ জানুয়ারি - এডওয়ার্ড মরগ্যান ফরস্টার, ইংরেজ ঔপন্যাসিক  ১৩ ফেব্রুয়ারি - সরোজিনী নাইডু ভারতীয় স্বাধীনতা সংগ্রামী, বিশিষ্ট বাগ্মী ও কবি।  ১৪ মার্চ - আলবার্ট আইনস্টাইন, নোবেল পুরস্কার বিজয়ী জার্মান-মার্কিন পদার্থ বিজ্ঞানী।   এপ্রিল-জুন    জুলাই-সেপ্টেম্বর   ১৭ আগস্ট - স্যামুয়েল গোল্ডউইন, পোলীয় মার্কিন চলচ্চিত্র প্রযোজক।   অক্টোবর-ডিসেম্বর   ৯ অক্টোবর - মাক্স ফন লাউয়ে, জার্মান পদার্থবিদ।  ৭ ডিসেম্বর - বাঘা যতীন, পুরো নাম যতীন্দ্রনাথ মুখোপাধ্যায়, বাঙালি বিপ্লবী   মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   নভেম্বর ৫ - জেমস ক্লার্ক ম্যাক্সওয়েল, স্কটল্যান্ডীয় গাণিতিক পদার্থবিজ্ঞানী।  বিষয়শ্রেণী:১৮৭৯
thumb স্যার ফ্রান্সিস হেনরি গোল্ডসমিড, দ্বিতীয় ব্যারোনেট (১ মে ১৮০৮ - ২ মে ১৮৭৮) ছিলেন একজন ইংরেজ আইনজীবী এবং রাজনীতিবিদ।   কর্মজীবন  ১৮৩৩ সালে গোল্ডস্মিডকে লিংকন'স ইন-এর বারে ডাকা হয়। তিনিই প্রথম ইহুদি হিসেবে একজন ইংরেজ ব্যারিস্টার হন। ১৮৫৮ সালে তাকে কুইন্স কাউন্সেল করা হয়। ১৮৫৯ সালে তিনি তার পিতার সম্মানে উত্তরাধিকারী হন। ইহুদি প্রতিবন্ধী বিল পাস হওয়ার পর, যেখানে তিনি তার বাবাকে বেশ কয়েকটি পুস্তিকা প্রকাশ করতে সাহায্য করেছিলেন যা ব্যাপক মনোযোগ আকর্ষণ করেছিল। তিনি ১৮৬০ সালে রিডিং নির্বাচনী এলাকার সদস্য হিসেবে সংসদে প্রবেশ করেন এবং মৃত্যুর আগ পর্যন্ত সেই নির্বাচনী এলাকার প্রতিনিধিত্ব করেন।  গোল্ডস্মিড ইহুদি ধর্মের পক্ষে কঠোর ছিলেন এবং মহান ইহুদি মুক্ত বিদ্যালয়ের প্রতিষ্ঠাতা ছিলেন। তিনি দাতব্য প্রতিষ্ঠানে এবং বিশেষ করে ইউনিভার্সিটি কলেজ লন্ডনের দানশীলতায় একজন দানশীল দানকারী ছিলেন। তিনি লুইসা গোল্ডসমিডকে বিয়ে করেন যিনি তার চাচাতো বোন ছিলেন। তার স্ত্রী নারী শিক্ষার একজন প্রচারক ছিলেন।  তিনি কয়েক বছর ধরে লেখক এবং অনুবাদক ফ্রেডেরিকা ম্যাকলিন রোয়ানকে তার সচিব হিসেবে নিয়োগ করেছিলেন।   তথ্যসূত্র    বহিঃসংযোগ   Jewish Encyclopedia entry for Francis Henry Goldsmid  বিষয়শ্রেণী:লিংকনস ইনের সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:রিডিংয়ের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংরেজ জনহিতৈষী বিষয়শ্রেণী:১৮৭৮-এ মৃত্যু বিষয়শ্রেণী:১৮০৮-এ জন্ম বিষয়শ্রেণী:রিডিং, বার্কশায়ারের রাজনীতিবিদ বিষয়শ্রেণী:ওলন্দাজ-ইহুদি বংশোদ্ভূত ইংরেজ ব্যক্তি বিষয়শ্রেণী:ইহুদি ইংরেজ রাজনীতিবিদ বিষয়শ্রেণী:গোল্ডসমিড পরিবার বিষয়শ্রেণী:১৯শ শতাব্দীর ইংরেজ জনহিতৈষী
উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠন করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে।   বহিঃসংযোগ   আফগানিস্তান তথ্য ব্যবস্থাপনা পরিষেবার মানচিত্র  বিষয়শ্রেণী:বাদাখশন প্রদেশের জেলা
লাখাই থানা বাংলাদেশের হবিগঞ্জ জেলার অন্তর্গত লাখাই উপজেলার একটি থানা।   প্রতিষ্ঠাকাল  ১৯২২ সালের ১০ জানুয়ারি তৎকালীন আসাম প্রাদেশিক সরকার কর্তৃক প্রশাসনিক থানা হিসাবে লাখাই প্রতিষ্ঠা লাভ করে।   প্রশাসনিক এলাকাসমূহ  লাখাই উপজেলার ৬টি ইউনিয়নের প্রশাসনিক কার্যক্রম লাখাই থানার আওতাধীন।  ইউনিয়নসমূহ:  ১নং লাখাই  ২নং মোড়াকরি  ৩নং মুড়িয়াউক  ৪নং বামৈ  ৫নং করাব  ৬নং বুল্লা   আরও দেখুন   লাখাই উপজেলা  হবিগঞ্জ জেলা   তথ্যসূত্র    বহিঃসংযোগ   বিষয়শ্রেণী:হবিগঞ্জ জেলার থানা বিষয়শ্রেণী:লাখাই উপজেলা
270px|right ২০০৭ সাল থেকে মন্টিনেগ্রীয় ভাষা মন্টিনেগ্রো প্রজাতন্ত্রের সরকারি ভাষা। এটি এখানকার প্রায় এক-পঞ্চমাংশ জনগণের মাতৃভাষা। এখানে প্রচলিত অন্যান্য ভাষার মধ্যে আছে সার্বীয় ভাষা, আলবেনীয় ভাষা, বসনীয় ভাষা এবং ক্রোয়েশীয় ভাষা। উলসিন (Ulcinj) পৌর এলাকাতে আলবেনীয় ভাষা সরকারী ভাষার মর্যাদাপ্রাপ্ত। এছাড়া কোতোর উপসাগরে শ'পাঁচেক ইতালীয় বাস করে।   বহিঃসংযোগ   মন্টিনেগ্রোর ভাষার উপর এথনোলগ রিপোর্ট  বিষয়শ্রেণী:মন্টিনেগ্রোর সংস্কৃতি বিষয়শ্রেণী:ইউরোপের ভাষা
চাঁদশী বাংলাদেশের বরিশাল জেলার অন্তর্গত গৌরনদী উপজেলার একটি ইউনিয়ন।   আয়তন  চাঁদশী ইউনিয়নের আয়তন ১,৬৮৩ একর।   প্রশাসনিক কাঠামো  চাঁদশী ইউনিয়ন গৌরনদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম গৌরনদী থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চাঁদশী ইউনিয়নের মোট জনসংখ্যা ৯,৮২১ জন। এর মধ্যে পুরুষ ৪,৭৬০ জন এবং মহিলা ৫,০৬১ জন। মোট পরিবার ২,১৫৯টি।   শিক্ষা  ২০১১ সালের আদমশুমারি অনুযায়ী চাঁদশী ইউনিয়নের সাক্ষরতার হার ৬১.৯%।   আরও দেখুন   গৌরনদী উপজেলা  গৌরনদী থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:গৌরনদী উপজেলার ইউনিয়ন
মার্তিন আদাম (; জন্ম: ৬ নভেম্বর ১৯৯৪) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে দক্ষিণ কোরীয় ক্লাব উলসান হুন্দাই এবং হাঙ্গেরি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, আদাম হাঙ্গেরি অনূর্ধ্ব-২১ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় এক বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২২ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২১ ম্যাচে ৩টি গোল করেছেন।  প্রারম্ভিক জীবন মার্তিন আদাম ১৯৯৪ সালের ৬ই নভেম্বর তারিখে হাঙ্গেরির বুদাপেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আদাম হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০২২ সালের ১৩ই মার্চ তারিখে তিনি হাঙ্গেরি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।  ২০২২ সালের ২৪শে মার্চ তারিখে, ২৭ বছর, ৪ মাস ও ১৮ দিন বয়সে, বাম পায়ে ফুটবল খেলায় পারদর্শী আদাম সার্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় আদাম সালাইয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি সার্বিয়া ১–০ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে আদাম সর্বমোট ১০ ম্যাচে অংশগ্রহণ করেছেন। জাতীয় দলের হয়ে অভিষেকের ১১ মাস ও ২৭ দিন পর, হাঙ্গেরির জার্সি গায়ে প্রথম গোলটি করেছেন; ২০২৩ সালের ২৩শে মার্চ তারিখে, এস্তোনিয়ার বিরুদ্ধে ম্যাচের ৪১তম মিনিটে জোলত কালমারের অ্যাসিস্ট হতে হাঙ্গেরির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২২  ১০  ০ ২০২৩  ৯  ৩ ২০২৪  ২  ০ সর্বমোট  ২১  ৩  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কে লিগ ১-এর খেলোয়াড় বিষয়শ্রেণী:পাকশি ফুটবল ক্লাবের খেলোয়াড়
কলাউজান শাহ রশিদিয়া ফাজিল (ডিগ্রী) মাদ্রাসা বাংলাদেশের চট্টগ্রাম জেলার লোহাগাড়া উপজেলার একটি উল্লেখযোগ্য সনামধন্য আলিয়া মাদ্রাসা। মাদ্রাসাটি ১৯৭৬ সালে আলহাজ্ব ডা. এম এন আনোয়ার নিজামী অক্লান্ত পরিশ্রম, দক্ষতার মাধ্যমে প্রতিষ্ঠা করেন। মাদ্রাসার প্রতিষ্ঠাতা অধ্যক্ষ হিসেবে ছিলেন জনাব মোহাম্মদ আবু বকর। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪৫৮১ এবং এমপিও নাম্বার হলো ২১৮০৫২৩০২। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মুহাম্মদ নুরুল মুহসিন।   তথ্যসূত্র   বিষয়শ্রেণী:লোহাগাড়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
খান বাহাদুর নাজিরউদ্দিন আহমদ (১৮৮৪-১৯৪৯) একজন বাংলাদেশি শিক্ষাবিদ, গবেষক উচ্চ শিক্ষিত ব্যক্তি ছিলেন। তিনি ঢাকা বিশ্ববিদ্যালয়ের রেজিস্ট্রার ছিলেন। তিনি একজন দক্ষ প্রশাসক হিসেবে ঢাকা বিশ্ববিদ্যালয়ের প্রতিষ্ঠালগ্নে উন্নয়ন কার্যক্রমে উল্লেখযোগ্য ভূমিকা রাখেন।   জন্ম ও পরিচয়  নাজির উদ্দিন আহমদ ১৮৮৪ সালে ঢাকা শহরে জন্মগ্রহণ করেন। তার পিতার নাম বশিরউদ্দিন আহমদ, তিনিও ঢাকার অধিবাসী ছিলেন এবং একজন এবং খ্যাতনামা চিকিৎসক ছিলেন।    শিক্ষাজীবন  নাজিরউদ্দিন আহমদ ১৯০১ সালে ঢাকা মাদ্রাসা (বর্তমান নামঃ কবি নজরুল সরকারি কলেজ) থেকে এন্ট্রান্স এবং ঢাকা কলেজ থেকে ইন্টারমিডিয়েট অব আর্টস পরীক্ষায় পাশ করেন। এরপর তিনি ঢাকা কলেজ থেকে ইংরেজি বিষয়ে সম্মানসহ স্নাতক ডিগ্রি লাভ করেন। এরপর ১৯০৬ সালে তিনি কলকাতা বিশ্ববিদ্যালয় থেকে ইংরেজি (সম্মান) বিষয়ে প্রথম শ্রেণীতে প্রথম স্থান অধিকার করেন। মুসলিম ছাত্রদের মধ্যে তিনিই প্রথম বিশ্ববিদ্যালয়ে এই কৃতিত্ব অর্জন করেন।    কর্মজীবন  নাজির উদ্দিন আহমদ ১৯০৭ সালে ঢাকা কলেজে ইংরেজির প্রভাষক হিসেবে যোগদান করেন। পরবর্তী বছর তিনি বেঙ্গল সিভিল সার্ভিসে নিয়োগ পান। ১৯১৯ সাল পর্যন্ত তিনি বিভিন্ন পদে চাকুরি করেন। ১৯২০ সালে তিনি ময়মনসিংহ জেলার জামালপুরের মহকুমা প্রশাসক নিযুক্ত হন। সরকারি চাকুরিতে কৃতিত্বের স্বীকৃতি স্বরূপ সরকার ১৯১৭ সালে তাঁকে ‘খান বাহাদুর’ উপাধি প্রদান করে। ১৯২১ সালে নাজিরউদ্দিন আহমদকে ঢাকা বিশ্ববিদ্যালয়ের প্রথম রেজিস্ট্রার নিয়োগ করা হয়। তিনি ঢাকা বিশ্ববিদ্যালয়ের প্রতিষ্ঠালগ্নে নাজিরউদ্দিন আহমদ বিশ্ববিদ্যালয়ের একাডেমিক ও অবকাঠামো উন্নয়নে বিশেষ অবদান রাখেন। তাঁর প্রচেষ্টার ফলে বিশ্ববিদ্যালয়ের সূচনালগ্নে গবেষণার বিশেষ সুযোগ সৃষ্টি হয় এবং অধ্যাপকগণ পূর্ণবেতনে শিক্ষাছুটি লাভ করেন। নাজিরউদ্দিন আহমদ ১৯৪৪ সালে ঢাকা বিশ্ববিদ্যালয় থেকে অবসর গ্রহণ করেন।    প্রশংসা  ১৯৪৫ সালে ঢাকা বিশ্ববিদ্যালয়ের সমাবর্তন অনুষ্ঠানে উপাচার্য প্রফেসর মাহমুদ হাসান তাঁর বক্তৃতায় নাজিরউদ্দিনের পান্ডিত্য এবং প্রশাসনিক দক্ষতার প্রশংসা করেন। ঢাকা বিশ্ববিদ্যালয়ের প্রথমদিকের অনেক শিক্ষক ও ছাত্র তাঁদের স্মৃতিকথা ও অন্যান্য লেখায় নাজিরউদ্দিন আহমদের চারিত্রিক সততা এবং দক্ষতার কথা উল্লেখ করেন। এছাড়াও ঢাকা বিশ্ববিদ্যালয়ের প্রথম উপাচার্য স্যার ফিলিপ জোসেফ হার্টগ ইংরেজি ভাষায় নাজিরউদ্দিন আহমদের অসামান্য পারদর্শিতার প্রশংসা করেন।    তথ্যসূত্র    বহিঃসংযোগ    বাংলাপিডিয়ায় আহমদ, খানবাহাদুর নাজিরউদ্দিন  বিষয়শ্রেণী:ঢাকা মোহসিনীয়া মাদ্রাসার প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৮৮৪-এ জন্ম বিষয়শ্রেণী:ঢাকা বিশ্ববিদ্যালয়ের ব্যক্তি বিষয়শ্রেণী:ঢাকার ব্যক্তি বিষয়শ্রেণী:ঢাকা কলেজের শিক্ষক
মইন উদ্দীন খান বাদল (২১ ফেব্রুয়ারি ১৯৫২ – ৭ নভেম্বর ২০১৯)   একজন বাংলাদেশী মুক্তিযোদ্ধা ও রাজনীতিবিদ ছিলেন। ১৯৭১ সালের ১৬ ই ডিসেম্বর জাতীয় মুক্তির জন্য ঐতিহাসিক সংগ্রামে মুক্তিযুদ্ধের মধ্য দিয়ে বাংলাদেশের বিজয় অর্জিত হলে তিনি সর্বপ্রথম চট্টগ্রাম রেডিও স্টেশন দখল করে দেশ হানাদার মুক্ত হয়েছে এই মর্মে ঘোষণা দেন। তিনি চট্টগ্রাম-৭ ও চট্টগ্রাম-৮ আসনের সাংসদ ছিলেন।   জন্ম ও প্রাথমিক জীবন  মইন উদ্দীন খান বাদল ১৯৫২ সালের ২১ ফেব্রুয়ারি চট্টগ্রামের বোয়ালখালী উপজেলার সারোয়াতলী গ্রামে  জন্মগ্রহণ করেন। তার পিতা আহমদ উল্লাহ খান ও মা যতুমা খাতুন।   রাজনৈতিক ও কর্মজীবন  বাদল ৬০ এর দশকে ছাত্রলীগের সাথে যুক্ত ছিলেন। ১৯৭১ সালে ভারতে প্রশিক্ষণ নেন এবং মুক্তিযুদ্ধে যোগ দেন। চট্টগ্রাম বন্দরে অস্ত্র বোঝাই জাহাজ সোয়াত থেকে অস্ত্র খালাস ও প্রতিরোধের অন্যতম নেতৃত্বদাতা তিনি। মুক্তিযুদ্ধের পর জাসদ হয়ে বাসদ ও পরে আবারো জাসদে  যোগ দেন। ১২ মার্চ ২০১৬ সালে জাসদের জাতীয় কাউন্সিলে আবার দুই ভাগ হয়। হাসানুল হক ইনুর নেতৃত্বাধীন অংশটি ইসির স্বীকৃতি পায়। বাংলাদেশ জাসদ নামে আলাদা দলের অংশটি স্বীকৃতি পায় নাই অংশের কার্যকরী সভাপতির দায়িত্ব পালন করে আসছিলেন মইন উদ্দীন খান বাদল। ১৪ দল গঠনেও তার ভূমিকা ছিল। ২০০৮ সালের নবম জাতীয় সংসদে চট্টগ্রাম-৭ আসন থেকে সাংসদ হিসেবে নির্বাচিত হন। এরপর ২০১৪ সালের দশম ও ২০১৮ সালের একাদশ জাতীয় সংসদে তিনি চট্টগ্রাম-৮ আসন থেকে সংসদ সদস্য হিসেবে নির্বাচিত হন।  মইন উদ্দীন খান বাদল একাদশ জাতীয় সংসদের দুর্যোগ ব্যবস্থাপনা ও ত্রাণ মন্ত্রণালয় এবং মুক্তিযুদ্ধ বিষয়ক মন্ত্রণালয় সম্পর্কিত সংসদীয় কমিটির সদস্য ছিলেন।   মৃত্যু  মঈন উদ্দীন খান বাদল ২০১৯ সালের ৭ নভেম্বর ভারতের বেঙ্গালুরুতে নারায়ণ হৃদরোগ ইনস্টিটিউটে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।   আরও দেখুন   ১০ম জাতীয় সংসদ নির্বাচন - ২০১৪;  বাংলাদেশের জাতীয় সংসদের সদস্যদের তালিকা।   তথ্যসূত্র    বহিঃসংযোগ   মাননীয় সংসদ সদস্য মইন উদ্দীন খান বাদল  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৫২-এ জন্ম বিষয়শ্রেণী:২০১৯-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশী মুসলিম বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:চট্টগ্রাম জেলার ব্যক্তি
দক্ষিণ আফ্রিকা-বাংলাদেশ সম্পর্ক হল দক্ষিণ আফ্রিকা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশের হাই কমিশন প্রিটোরিয়ায় অবস্থিত। দক্ষিণ আফ্রিকার হাই কমিশন শ্রীলঙ্কায় অবস্থিত, যা বাংলাদেশ কর্তৃক স্বীকৃত। উভয়েই কমনওয়েলথ অব নেশনসভুক্ত দেশ।  ইতিহাস আপার্টহাইট পরিসমাপ্তির শেষ অবধি বাংলাদেশ দক্ষিণ আফ্রিকায় তার নাগরিকদের পাঠানোর ব্যাপারে নিষেধাজ্ঞা জারি করে রেখেছিল। নেলসন ম্যান্ডেলার নির্বাচন এবং আপার্টহাইট পরিসমাপ্তির পর বাংলাদেশ এবং দক্ষিণ আফ্রিকার মধ্যে বৈদেশিক সম্পর্ক শুরু হয়। বাংলাদেশের বৈদেশিক মন্ত্রী দক্ষিণ আফ্রিকার রাষ্ট্রপতি হিসেবে নেলসন ম্যান্ডেলার উদ্বোধন অনুষ্ঠানে অংশ নিয়েছিলেন। ১৯৯৪ সালের ১০ সেপ্টেম্বর উভয় দেশ সরকারীভাবে কূটনৈতিক সম্পর্ক শুরু করে। ২৭ ফেব্রুয়ারি ১৯৯৫-এ দক্ষিণ আফ্রিকার প্রিটোরিয়ায় বাংলাদেশের হাই কমিশন চালু করা হয়। ২০১৫ মোতাবেক, দক্ষিণ আফ্রিকা এবং কেনিয়া শুধুমাত্র আফ্রিকার দুটি দেশ যেখানে বাংলাদেশী কূটনৈতিক মিশন ছিল।  অর্থনীতি ২০১৪ সালে, দক্ষিণ আফ্রিকা ৮৫২০ কোটি রান্ড মূল্যের দ্রব্যাদি বাংলাদেশে রপ্তানি করে। অপরদিকে বাংলাদেশের রপ্তানি ছিল ৭৪৫০ কোটি রান্ড মূল্যের।  অভিবাসন দক্ষিণ আফ্রিকায় প্রায় ৮০ হাজার বাংলাদেশী রয়েছে। যার মধ্যে বেশীরভাগই শরণার্থী প্রত্যাশী। অনেক বাংলাদেশী সেখানে দোকানপাট খুলেছেন।  বাংলাদেশীদের বিরুদ্ধে অপরাধ অনেক বাংলাদেশীকে দক্ষিণ আফ্রিকায় হত্যা করা হয়েছে, এমনকি তাদের দোকানপাটও লুটপাট করা হয়েছে  ২০১৫-এ, দক্ষিণ আফ্রিকানদের দ্বারা বাংলাদেশী ব্যবসায়ীদের ভয়ভীতি প্রদর্শন করে আক্রমণ করা থেকে রক্ষা করতে বাংলাদেশ হাই কমিশন একটি হটলাইন চালু করে।  তথ্যসূত্র   বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:দক্ষিণ আফ্রিকার দ্বিপাক্ষিক সম্পর্ক বিষয়শ্রেণী:দক্ষিণ আফ্রিকা-বাংলাদেশ সম্পর্ক বিষয়শ্রেণী:বাংলাদেশ–দক্ষিণ আফ্রিকা সম্পর্ক
থাম্ব|বড় হাতের এবং ছোট হাতের অক্ষর সহ Yঊর্ধ্বভূমিযুক্ত যোনানী ই (বড় হাতের: Ɏ, ছোট হাতের: ɏ) হচ্ছে Y হতে আসা দাগযুক্ত একটি লাতিন বর্ণ।   ব্যবহারসমূহ  এটি ফিলিপাইনের লুবুয়াগান কালিঙ্গা ভাষায় ব্যবহৃত হয়। গাল্জে মধ্যযুগবাদীরা এটিকে শ্বা স্বরধ্বনির প্রতিনিধিত্ব করার জন্য ব্যবহার করেন।    কোড অবস্থান  অক্ষর এনকোডিং মামলা দশমিক হেক্সাডেসিমেল ইউনিকোড রাজধানী ৫৯০ ০২৪ই ছোট ৫৯১ ০২৪এফ   তথ্যসূত্র   বিষয়শ্রেণী:অপর্যালোচিত অনুবাদসহ পাতা
ধুলিহর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ধুলিহর ইউনিয়ন এর মাঝ দিয়ে বেত্রাবতী নদী প্রবাহিত হয়েছে। আয়তন ধুলিহর ইউনিয়নের আয়তন ৯৩৪৫ একর (৩৭.৮১ বর্গ কিলোমিটার) জনসংখ্যা ২০০১ সালের পরিসংখ্যান অনুযায়ী ধুলিহর ইউনিয়নের লোকসংখ্যা ২১,০১৮ জন। এর মধ্যে পুরুষ ১০,৯৯৪ জন এবং মহিলা ১০,০২৪ জন। প্রশাসনিক কাঠামো ধুলিহর ইউনিয়ন সাতক্ষীরা সদর উপজেলার আওতাধীন ৮নং ইউনিয়ন পরিষদ। ইউনিয়নে তিনটি হাট-বাজার রয়েছেঃ গোবিন্দপুর বাজার, খড়িয়াডাঙ্গা বাজার এবং ভালুকা চাঁদপুর বাজার। শিক্ষা ব্যবস্থা ধুলিহর ইউনিয়নের সাক্ষরতার হার ৪১.৪৩%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা ও ১টি প্রাথমিক বিদ্যালয় রয়েছে। ধর্মীয় অবকাঠামো ধুলিহর ইউনিয়নে ১৩ টি মসজিদ, ০৫টি মন্দির, ২টি ঈদগাহ রয়েছে।  তথ্যসূত্র  বহিঃসংযোগ ধুলিহর ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
right|thumb|মোরগের বড় ঝুঁটি শারীরবিদ্যার দিক থেকে ঝুঁটি বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়।  গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়।For Roosters Comb Size is Big Cue for Sex. এছাড়া বিভিন্ন রান্নায়ও ঝুঁটি ব্যবহার করা হয়।   তথ্যসূত্র   বিষয়শ্রেণী:পাখির শারীরস্থান বিষয়শ্রেণী:গ্যালিফর্মিস
কুড়িগ্রাম বাংলাদেশের রংপুর বিভাগে অবস্থিত একটি জেলা শহর। প্রশাসনিকভাবে শহরটি কুড়িগ্রাম জেলা এবং কুড়িগ্রাম সদর উপজেলার সদর। বিভাগীয় শহর রংপুর থেকে কুড়িগ্রামের দূরত্ব প্রায় ৬০ কিলোমিটার।   ইতিহাস    ভূগোল  রংপুর থেকে দক্ষিণ পূর্বে অবস্থিত কুড়িগ্রাম, যার অবস্থান স্থানাঙ্ক অনুসারে । কুড়িগ্রাম শহরের আয়তন ২৭.০৪ বর্গকিলোমিটার, যার সম্পুর্ণটিই পৌরসভা দ্বারা শাসিত হয়।   জনসংখ্যা  ২০১১ বাংলাদেশের আদমশুমারি অনুযায়ী কুড়িগ্রামের জনসংখ্যা ছিল ৭৭,২৫২ জন, যার মধ্যে পুরুষ ৩৯৩৫৩ জন এবং নারী ৩৭৮৯৯ জন। স্বাক্ষরতার হার ৬৩.২%। শহরে ১৭১৫৯টি পরিবার বসবাস করে।  তথ্যসূত্র  বিষয়শ্রেণী:বাংলাদেশের শহর
ইস্তিঞ্জা () হলো ইসলামি পরিভাষায় প্রস্রাব বা পায়খানার পর পানি দিয়ে পবিত্রতা অর্জনের প্রক্রিয়া।  ইস্তিঞ্জা করা সুন্নাহ। এর মানে হলো পানি ব্যবহার করে যৌনাঙ্গ বা মলাশয় থেকে নির্গত সমস্ত কিছু পরিষ্কার করা। পানি ছাড়াও টয়লেট পেপার এবং পাথর বা এজাতীয় পরিষ্কার বস্তু ব্যবহার করা যেতে পারে স্থানটি ভালোভাবে পরিষ্কার করার জন্য। ইস্তিঞ্জা-এর সমার্থক একটি পদ্ধতি হলো ইস্তিজমার। এতে পানি ব্যবহার না করে শুধু পাথর, টয়লেট পেপার অথবা অন্য যেকোনো পরিষ্কার বস্তু দিয়ে পবিত্রতা অর্জন করা হয়।এটি বিশেষত এমন কঠিন পরিস্থিতিতে প্রযোজ্য যখন পানি বা অন্যান্য সহজলভ্য মাধ্যম পাওয়া যায় না। এগুলো ব্যবহার করা বৈধ, তবে এর মধ্যে অন্তত একটি ব্যবহার করা ফরজ (বাধ্যতামূলক)।  এর উদ্দেশ্য হলো ইসলামি আইন ও নীতি অনুযায়ী অপবিত্রতা দূর করা এবং পরিচ্ছন্নতা বজায় রাখা।  মুসলিম পরিবার এবং দেশগুলোতে শৌচাগার পরিচ্ছন্নতার জন্য পানিই প্রধান। এক্ষেত্রে টয়লেট পেপারের পরিবর্তে বা এর পাশাপাশি বিভিন্ন পানি বহনের পাত্র ব্যবহার করা হয়, যেমন দক্ষিণ-পূর্ব এশিয়ায় তাবো, পশ্চিম আফ্রিকায় বুটা, ভারতীয় উপমহাদেশে বদনা এবং আন্তর্জাতিকভাবে শাটাফ।  কুরআন ও হাদিস ইস্তিঞ্জা ইসলামি স্বাস্থ্যসংক্রান্ত ফিকহ এবং শরীর ও আত্মার সামগ্রিক ধর্মীয় পবিত্রতার একটি অংশ। কুরআনে আল্লাহ তায়ালা বলেন,  আবু শায়বা রহ. বর্ণনা করেন, মুআযা রহ. বলেন, আয়িশা (রা.) (মহিলাদের) বলেছেন: মুহাম্মদ নাসিরুদ্দীন আল-আলবানী তার সিলসালাত আল-হাদীস আস-সহীহাহ্ গ্রন্থে এই হাদিস সম্পর্কে বলেছেন: "এর সনদ হাসান, এবং কাতাদাহ এটিকে মু'আযাহ থেকে বর্ণনা করে সমর্থন করেছেন, যা তিরমিজী ও অন্যান্য গ্রন্থে রয়েছে এবং তিনি এটিকে সহীহ বলেছেন"।  আরও দেখুন টয়লেট পেপার শৌচাগার নাজিস (অপবিত্র) ইসলামি শৌচাগার শিষ্টাচার  তথ্যসূত্র  বহিঃসংযোগ ইস্তিঞ্জা (ইংরেজি ভাষায় প্রবন্ধ) ইসলামে ইস্তিঞ্জা ও ইস্তিজমারের আদব (আরবি ভাষায় প্রবন্ধ)  বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:ইসলামি সংস্কৃতি বিষয়শ্রেণী:ইসমাইলি ধর্মতত্ত্ব বিষয়শ্রেণী:ইসলামে পবিত্রতা বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি পরিভাষা বিষয়শ্রেণী:শৌচাগার
২০০৫ সালের জুন মাসে অপারেশন রেড উইংসের জবাবে আমেরিকান স্পেশাল ফোর্সের একটি হেলিকপ্টার ভেঙ্গে ফেলার অপরাধী ছিল তালেবান কমান্ডার কারি ইসমাইলের।  ২০০৩ সালের ২ অক্টোবর ইসমাইল, আহমদ খদর এবং তার ছেলে আবদুলকারিম, আল-জাওফি, আল-ইরাকি এবং খালিদ হাবিব সকলেই দক্ষিণ ওয়াজিরিস্তানের একটি নিরাপদ বাড়িতে থাকতেন। পরের দিন ফজরের নামাজের পরে, খদর তার ছেলেকে বলেছিলেন যে পাকিস্তানি সেনারা গ্রামে একটি অভিযান চালানোর কথা জানিয়েছিল। Shepherd, Michelle, "Guantanamo's Child", 2008 এর কয়েক মিনিট পরে পাকিস্তানের একটি হেলিকপ্টার দল এবং কয়েকশো নিরাপত্তা বাহিনী গ্রামটিতে আক্রমণ করে। Musharraf, Pervez, "In the Line of Fire: A Memoir", 2006  ২০০৪ সালের আগস্টে পাকিস্তান জানিয়েছিল যে তারা ইসমাইলকে আল-কায়েদার একটি "মূল ব্যক্তিত্ব" হিসাবে গ্রেপ্তার করেছে। China Daily, Pakistan foils terror plots, 22 August 2004   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:তালেবান সদস্য বিষয়শ্রেণী:দেওবন্দি ব্যক্তি
নৃসিংহ মন্দির, নদিয়া হলো ভারতের পশ্চিমবঙ্গ রাজ্যের নদীয়া জেলার নবদ্বীপ - কৃষ্ণনগর সড়কের পাশে ঠাকুরতলার নৃসিংহপল্লীতে অবস্থিত একটি পুরানো নৃসিংহ মন্দির ।   ইতিহাস  একটি পৌরাণিক কাহিনী আছে যে এই মন্দিরটি সত্যযুগের সময় থেকেই ছিল । ভগবান নৃসিংহ হিরণ্যকশিপুকে হত্যা করার পর তাঁর নখর থেকে রক্ত এখানে ধুইয়ে ছিলেন । মন্দিরের পাশে পুকুরটি অবস্থিত। পৌরাণিক কাহিনী অনুসারে এই পুকুরটি ছিল মন্দাকিনী নদীর অংশ । সেই থেকে এই স্থানটি নরসিংহ ক্ষেত্র  বা নৃসিংহপল্লী নামে পরিচিত ছিল । চৈতন্য মহাপ্রভু এবং তাঁর সহযোগী জীব গোস্বামী প্রায়ই এই মন্দিরে আসতেন।   কৃষ্ণনগরের রাজা কৃষ্ণচন্দ্র রায় নৃসিংহের মন্দির প্রতিষ্ঠায় সাহায্য করেছিলেন।  মন্দিরটি ১৮৯৬ সালে কৃষ্ণনগরের রাজা খিস্তিশ চন্দ্র রায় পুনর্নির্মাণ করেন।   তথ্যসূত্র    বহিঃসংযোগ   বিষয়শ্রেণী:নৃসিংহ মন্দির বিষয়শ্রেণী:পশ্চিমবঙ্গের হিন্দু মন্দির বিষয়শ্রেণী:১৯শ শতাব্দীর হিন্দু মন্দির